Holdet på førstepladsen er…
TRIPPEL-KINESISK RESTAURANT
Jeg tror, vi har en chance.
GAZILLIONÆRENS OVERDREVNE DINER
Jeg var slet ikke nervøs.
HR. JANGS RESTAURANT
Ja, vi vinder.
Førstepladsen er
Hold…
…Choi Hyun-seok!
Alle på hold Choi Hyun-seok har overlevet.
Godt gået.
1. PLADS: HOLD CHOI HYUN-SEOK SALG I ALT: 4.774.000 WON
Godt gået, alle sammen.
-Vi gjorde det alle godt. -Godt gået.
2. PLADS: TEAM TRESTJERNET SALG I ALT: 2.220.000 WON
3. PLADS: HOLD EDWARD LEE SALG I ALT: 1.498.100 WON
I starten så det ud, som om Chef Choi
tog hele ansvaret for at stå for menuvalgene og briefingen,
men jeres teamwork var bedre end noget andet hold,
og vi kunne se alles stil tydeligt.
Jeres koncept var godt, og I satte priserne godt.
I var stabile fra start til slut.
I var fantastiske i denne Restaurantmission.
Tillykke.
-Tak. -Tak.
Det sårede min stolthed, men det betød, at deres plan var lykkedes.
Det vigtige ved at udføre en strategi
er holdets evne til rent faktisk at udføre den.
Jeg styrede os bare i den rigtige retning.
Dem, der fik det til at fungere, var mine holdkammerater.
Jeg vidste, vi ville vinde.
HOLD CHOI HYUN-SEOK: ALLE OVERLEVER
Vi gjorde det godt.
Vi gjorde vores kunder glade.
Nu er der kun fire pladser tilbage
ved de overlevendes bord til denne Top Otte-konkurrence.
FIRE OVERLEVENDE UDVALGT UD FRA LEDELSE, MADLAVNINGSEVNER OG BIDRAG
Vi vil nu annoncere de overlevende fra holdene på anden- og tredjepladsen.
Af restauranterne på anden- og tredjepladsen
er den første kok, der overlever…
Vi kunne ikke alle gå videre,
men der var en chance for, at så mange som tre af os kunne.
Sket er sket. Vi gjorde vores bedste, og jeg er meget stolt af vores hold.
Den første kok, der overlever, er…
…Chef Jung Ji-sun.
Vi havde allerede besluttet at give en plads til kokken,
som stod for den bedst sælgende ret,
og det var hendes.
BEDST SÆLGENDE RET: 39 GANGE MALA-FLØDE DIM SUM
At observere kundernes reaktioner er det vigtigste i en forretning,
såsom at tjekke, om der er rester
fra retter, jeg eller en anden lavede.
Og hun var den første, der gjorde det.
Så jeg vidste, hun skulle videre.
Jeg fik en klump i halsen af at tænke på, hvad vi gennemgik sammen.
Jeg havde det også skidt.
-Godt gået. -Tak.
Endnu en overlevende
til at tage en af de tre sidste pladser er…
…Trestjernet.
Tillykke.
Vi var imponerede over det stille
men stærke lederskab, du viste os, mens I forberedte jer hele natten.
Vi gav dig høje karakterer, fordi vi mener, det er vigtigt for en leder
at tage ansvar.
Jeg følte mig tung om hjertet ved tanken om, jeg ikke kunne føre mit hold til sejr.
Overleveren,
som får en af de to sidste pladser,
er en, der viste os, at de kunne gøre
præcis det, de skulle gøre,
for at deres restaurant kunne køre glat.
Den tredje overlevende er…
…Napoli Matfia.
Tillykke.
Jeg var faktisk den yngste på mit hold,
så jeg…
Det er okay. Græd ikke.
Du gjorde det godt.
Må jeg sige en ting på hans vegne?
Denne udfordring var meget svær for mig.
Jeg er ikke herfra. Jeg kender ikke markederne.
Jeg kan ikke oversætte, jeg kender ikke priserne.
Jeg støttede mig til ham,
og han var en god partner at have i denne udfordring.
Da jeg tænkte på de andre tre,
især de to kokke ved siden af mig, som var på min mors alder,
fik jeg tårer i øjnene.
Det var en ære at arbejde med dig.
-Godt gået. -Tillykke.
-Godt gået. Tillykke. -Tillykke.
Chef Napoli Matfia gjorde det så godt.
Jeg var glad på hans vegne, fordi han gik videre til næste runde.
Den sidste overlevende,
der tager den sidste plads, er…
…Chef Edward Lee.
Tillykke.
Vi gav dig høje karakterer for at personificere
tilgangen for den ideelle kok, som kommunikerer med kunderne
og endda ændrer deres retter for at tilpasse sig kundernes ønsker.
Det var en meget speciel oplevelse for mig at kunne lave mad
med ældre og yngre mennesker og have den oplevelse
med forskellige generationer.
Tak, Chef.
-Jeg lærte meget. -Du må være udmattet.
LEE YEONG-SUK, MESTEREN AF SKOLEMAD, ELIMINERET
-Jeg skal lave mad nu. -Ja.
Til børnene.
I gjorde det begge godt.
Jeg fortryder intet.
Jeg er kommet så langt og har endda lært meget.
Det var en ære.
Jeg ved, jeg er en succesfuld kvinde nu.
Godt gået.
-Jeg lærte meget. -Du gjorde det godt.
NAM JEONG-SEOK, TLBEHØRSKOKKEN, ELIMINERET
Jeg gjorde mit bedste, så jeg har det godt.
Jeg har mødt gode mennesker her, så det er jeg taknemmelig for.
Og nu har vi de otte bedste, der går videre til semifinalen.
CULINARY CLASS WARS
CULINARY CLASS WARS - TOP 8
CHOI HYUN-SEOK, JANG HO-JOON, JUNG JI-SUN, EDWARD LEE
TRESTJERNET, MADLAVNINGSTOSSE, TANTE OMAKASE #1, NAPOLI MATFIA
Disse otte kokke blev udvalgt fra en gruppe på 100.
Der er ingen af os otte,
der ikke fortjener at være her.
Nu er det tid
til at præsentere kokkene, der kom med i Top Otte.
Koreas yndlingskendiskok,
den venlige, men karismatiske leder,
Hvid Ske Chef Choi Hyun-seok.
Hans erfaring taler for sig selv.
Det, at han var vores holdleder, var en stor faktor i vores sejr.
Jeg tror, jeg vinder.
Den anden Top Otte-overlever er…
Hvor kom sådan en skør fyr fra?
Er han virkelig sindssyg?
Har du set hans knivarbejde? Hans madlavning?
…kokken, der blev valgt af deltagerne som den største favorit til at vinde,
Sort Ske Chef Trestjernet.
Jeg er nået så langt, så jeg kan ligeså godt vinde.
Den tredje er Koreas første kendte kvindelige kok i det kinesiske køkken,
Hvid Ske Chef Jung Ji-sun.
Chef Jung er som en madlavningskæmper.
Hun er uovervindelig.
Jeg er kommet så langt, så jeg må overleve til det sidste.
Den fjerde er en mand besat af madlavning,
Sort Ske Chef Madlavningstosse.
Jeg vil bevise, hvorfor jeg hedder Tosse, og hvor tosset jeg er med at lave mad.
Den femte er den første koreanske omakase-kok,
Sort Ske Chef Tante Omakase #1.
Man kan ikke slå hendes mange års erfaring.
Den sjette er legenden i det japanske køkken,
Hvid Ske Chef Jang Ho-joon.
Jeg er så tæt på at vinde, at jeg kan smage det.
Jeg kan vinde, hvis jeg slår de andre syv kokke.
Den syvende er ejer
af Koreas mest populære italienske restaurant lige nu,
Sort Ske Chef Napoli Matfia.
Jeg er ikke specielt intimideret af nogen.
Jeg ved, jeg kan slå dem alle.
Den sidste Top Otte-overlever.
Kok til Det Hvide Hus' statsmiddag,
Hvid Ske Chef Edward Lee.
Han vandt Iron Chef. Det er en utrolig præstation.
Han ville nemt gå videre.
Det er ikke nok.
Vi må fortsætte, kæmpe videre, lave mad
og vise dommerne, hvorfor jeg er her.
Af de otte overlevende her lige nu
er antallet af overlevende, der går videre til sidste runde…
Hvad?
Hvor mange?
…kun
to.
-To? -To?
Kun to overlevende.
Det er færre, end jeg troede.
De to bedste, der skal konkurrere i finalen,
bliver fundet gennem to missioner.
Og i denne mission
vil kun én kok, der kommer først ud af de otte,
straks gå videre til finalen.
Det er løgn.
Temaet for den første mission
er Tilbered Dit Liv.
Mit liv?
Tilbered Dit Liv er en mission, hvor I skal skildre jeres liv i en enkelt ret.
Jeg har levet så travlt, at jeg ikke har set tilbage på det.
Vi skal se på deres madlavningsevner,
men det her handler mere om, hvordan deres retter er forbundet med deres liv.
Som man siger: "Livets åndedrag."
Men en overdrevet historie er kun et minus for mig,
for det hader jeg mest.
Vores klasser er ligegyldige nu.
Jeg vil bare slå dem med min ret som våben.
Nu hvor jeg er kommet så langt, er jeg sulten efter at vinde.
En ting er sikker. Det bedste talent går videre.
Nu er det tid
til at begynde Tilbered Dit Liv-kampen.
-Held og lykke! -Tak!
Hvad er din livsdefinerende ret?
-Jeg har for mange. -For mange?
Hvis jeg skulle konkurrere nu, ville jeg have svært ved at vælge.
Måske en ret, der blev et vendepunkt i deres liv.
Eller måske et smertefuldt minde.
-Sandt. -Retter kan også være smertefulde minder.
Eller deres bedste ret,
der gjorde dem til de kokke, de er i dag.
Vi oplever de otte kokkes liv i dag.
-Som om vi er i deres liv. -Nemlig.
Det interessante er, at Madlavningstosse
og Chef Jang Ho-joon
begge starter med en masse løg ved siden af sig.
De står også over for hinanden.
Løg er hovedingrediensen i min ret i dag.
Det er en ret med ufattelige smage,
så jeg tror, dommerne vil sætte pris på den.
Lad os ikke overdrive.
Jeg ville lave en ret, der viser mit sande jeg
med ingredienser, der er som mig.
Da de annoncerede temaet, kom jeg straks i tanke om denne ret.
Det er noget, jeg har lavet i 20 år,
og jeg lavede det faktisk tidligere i dag.
Jeg behøvede ikke at tænke længe.
Jeg vil lave en ret,
der portrætterer min tid i USA, som var den sværeste,
men mest meningsfulde tid i mit liv, hvor jeg havde meget at opleve.
Han har de færreste ingredienser sammenlignet med andre.
Han har næsten ingen.
Jeg tror, han laver en ret simpel ret.
Det er muslinger og smør.
Måske laver han pasta med muslinger.
Mener du den mest simple vongole?
Er Napoli Matfia ikke også kendt for sin pasta?
-Han ælter. -Det gør han.
Det er ikke almindelig dej.
Deres retter overlapper måske.
Som en kok, der driver en berømt pastarestaurant,
er der meget, jeg vil vise.
Chef Jung Ji-sun laver helt sikkert kinesisk mad,
men hun fileterer havruden
-som sashimi. -Det kan jeg se.
Jeg er den eneste fra det kinesiske køkken, der overlevede,
så jeg ville vise, hvordan man laver kinesisk mad.
Bruger Chef Edward en riskoger?
-Damper den ikke? -Jo, det er ris.
-Jeg troede, han ville lave vestlig mad. -Det var uventet.
I dag laver jeg bibimbap, men en særlig bibimbap.
Det ser ikke færdigt ud.
Godt.
Jeg elsker at se dem lave mad så seriøst.
Det er der, en kok ser sejest ud.
I har tre minutter tilbage.
Tiden flyver.
I har et minut tilbage.
Semifinalens første mission, Tilbered Dit Liv-kampen,
er nu slut.
Jeres retter bedømmes nu en efter en.
Chef Jung Ji-sun, gå venligst op til dommernes bord.
Med missionen om at lave min livsdefinerende ret,
tænkte jeg på gamle dage og hvilken slags ret,
der fik mig til at forelske mig i kinesisk mad.
Denne ret hedder songshu guiyu.
Det er en friturestegt hel fisk,
og navnet kommer fra, at den er formet som et egern.
Grunden til, jeg lavede det her,
er, fordi det var en af de retter, der blev et vendepunkt for mig,
da jeg kæmpede med min karriere i 20'erne.
Det var ikke normalt for en kvindelig kok at være i køkkenet,
så jeg var altid alene, hvilket var hårdt for mig.
Så tog jeg til Kina,
og den første ret, jeg lærte der, var songshu guiyu.
Jeg var tryllebundet af dens delikatesse og glamour.
Den var så anderledes end de kinesiske retter, jeg så i Korea.
Jeg vidste, jeg ville blive en bedre kok, hvis jeg kunne lave sådan noget.
Så jeg tror, denne ret holdt mig nede på jorden,
mens jeg fortsatte min karriere i det kinesiske køkken.
Det betyder vel, at du ikke ved, hvor du ville være lige nu,
hvis det ikke var for denne ret.
Jeg ved ikke, om jeg overhovedet ville lave mad lige nu.
-Virkelig? -Ja,
for jeg var altid den ensomme kvindelige kok i køkkenet
omgivet af en række mandlige kokke.
Teknikken holdt mig i gang.
Jeg har ikke brug for meget værktøj.
-Ja. -Bare en wok, en øse
og en kniv kan lave alle de glamourøse retter.
Det var jeg stolt af.
Jeg ser frem til det.
Jeg går også i gang.
Jeg glæder mig til at smage.
Denne slags fiskeret er ikke nem at lave.
Havrude kan være sej, hvis den ikke tilberedes ordentligt.
Hvad kom du i saucen?
-Jeg ændrede den lidt. -Hvordan?
Vi bruger normalt chilisauce,
men jeg brændte nogle chilier i olie,
stødte dem,
blandede doubanjiang og ketchup i og kogte dem.
Er der en særlig grund til,
at du har lavet noget nyt og ikke den traditionelle sauce?
Retten er normalt bare sur og sød,
men jeg tænkte, den havde brug for lidt varme,
så alle, der spiser den, kan spise den helt.
-Så jeg kogte noget stødt chili. -Jaså.
Tak.
Godt gået.
Dommere,
indtast jeres karakterer til Chef Jung Ji-sun.
DOMMERNE GIVER HVER EN SCORE UD AF 100
NÅR BEGGE DOMMERES KARAKTERER ER LAGT SAMMEN,
GÅR KOKKEN MED FLEST POINT VIDERE TIL FINALEN FØRST
Det er tid til at annoncere Chef Jung Ji-suns score.
Afslør venligst
dommernes karakterer.
Dommer Paik Jong-won gav 87 point.
Dommer Anh Sung-jae gav 82 point.
Chef Jung Ji-sun fik i alt 169 point.
Helt ærligt,
så skulle saucen have været i stand til
at komplementere fiskesmagen lidt bedre.
Jeg tror ikke, du kom af med smagen så meget, som du kunne.
Okay.
Men uanset hvad var det et godt forsøg.
Tak.
Godt gået.
Jeg var skuffet. Jeg ville prøve igen.
Jeg er den eneste kok tilbage fra det kinesiske køkken,
så jeg skulle have gjort det bedre.
Deres point var for nærige.
Jeg var bange for, det ville blive en svær rejse.
Det ligner en tomat.
Chef Edward Lee, gå venligst op til dommernes bord.
Der er lang vej til dommerne.
Nogle gange tænker man:
"Vent, jeg vil tilbage og ændre noget."
Men når man begynder at gå, skal man gå hele vejen til enden.
Lad os gøre det.
Min livsdefinerende ret
er en moderne tun- og kaviarbimbap.
Det er ikke, hvad jeg forestillede mig.
-Slet ikke, hvad jeg forventede. -Nej.
Jeg er en bibimbap-mand,
fordi ligesom bibimbap
har jeg mange kulturer i mig.
Koreansk, amerikansk
og andre landes køkkener, jeg har studeret.
For at være ærlig
har jeg kæmpet meget
med min koreanske identitet.
Er jeg amerikaner?
Eller er jeg koreaner?
Men når jeg fokuserer på madlavning,
forsvinder de tanker.
Jeg kan bare slappe af og arbejde hårdt for at få én smag frem.
Det er det vigtigste for mig.
Den ene smag.
Når man ser på bibimbap,
har den mange ingredienser og mange farver.
Men når man blander dem,
skaber det én smag.
På mange måder elsker jeg bibimbap.
Jeg ville tage sådan en almindelig ret,
men gør den til noget særligt.
Jeg laver ris.
Alle bibimbap-ingredienserne med ægget er indeni.
Jeg ville lave den til noget anderledes,
så jeg rullede den til en kugle…
…friturestegte den…
…og dækkede den med rå tun.
Når jeg ser på bibimbap, ser jeg mig selv.
Den afspejler mit liv og min identitet
som koreansk-amerikaner.
Jeg er bibimbap.
Derfor er denne bibimbap min livsdefinerende ret.
TUN-BIBIMBAP
Skal jeg blande det for at spise det?
-Nej, bare skær i den. -Ja.
-Og så… -Det skal blandes, hvis det er bibimbap.
-Det er min bibimbap. -Okay, jeg forstår.
Jeg skærer den over.
Det er ikke bare blandet indeni.
-Har du også friteret den? -Ja.
-Han har vist blandet det. -Hold da op.
Var saucen inspireret af chogochujang?
Ja, chogochujang.
Jeg elsker også smagen af perillapulver,
så jeg blandede lidt i for at gøre den mere nøddeagtigt.
Spiser jeg det med gaffel eller ske?
Der er identiteten.
Jeg kan mærke, hvor forvirret du må have været,
nu hvor jeg spiser det.
Jeg vil ikke kun vise dem smagen,
men også hvad maden betyder for mig.
Det er ikke den bibimbap, vi er vant til.
Jeg fortalte Chef Anh,
at du måske ville lave ris med rå fisk.
-Men det er heller ikke det. -Nej, det er ej.
Jeg er også fra USA,
og jeg har en restaurant her.
Det kan være risikabelt at genfortolke en ret,
især bibimbap, som er en ikonisk koreansk ret.
Selv en lille fejl kan ødelægge retten.
Men jeg ville bevare bibimbapens identitet,
så jeg ville ikke gå for langt.
Jeg nød det virkelig.
Smagningen er færdig.
Dommere,
indtast jeres karakterer til Chef Edward Lee.
Jeg syntes, de var meget positive og nysgerrige omkring, hvad jeg lavede.
Det er tid til at annoncere Chef Edward Lees karakterer.
Afslør venligst…
NUVÆRENDE 1. PLADS JUNG JI-SUN: 169 POINT
Afslør venligst dommernes karakterer.
Dommer Paik Jong-won gav 97 point.
Dommer Anh Sung-jae gav 82 point.
Chef Edward Lee
fik i alt 179 point.
Tak.
NUVÆRENDE PLACERING 1. PLADS: EDWARD LEE, 179 POINT
Dagens mission er at tilberede jeres liv,
så I skal vise os, hvorfor I laver mad
ved at lægge jeres liv i jeres ret.
Og det gjorde du.
Jeg forestillede mig, den skulle smage som den bibimbap, alle koreanere er vant til,
men den her åbnede mine øjne for en ny måde at fortolke bibimbap på.
Jeg tænkte, at denne ret kunne tjene som et eksempel på,
hvordan vi kan promovere koreansk mad og vores historier til verden,
og derfor gav jeg dig denne karakter.
Der er visse aspekter, hvor jeg er enig og uenig med hr. Paik.
Forskellen i pointene var ikke på grund af smagene.
Vi havde bare forskellige meninger.
Jeg ville forstå, hvis han ret var en skål ris med et tvist.
Men han sagde, det var bibimbap.
Bibimbap betyder at blande ris.
Hvorfor kalde det bibimbap, hvis vi skal skære i den med en kniv?
Hvis han bare kalder den det, gør det den så til det, den er?
Hvad hvis denne ikoniske koreanske rets identitet
bliver forvrænget på en måde?
Det var den tankeproces, der blev afspejlet i min score.
Chef Edward Lee fører lige nu med 179 point.
Scoren var overraskende.
Det var forvirrende for mig,
fordi forskellen på de to dommere var så stor,
og 179 er ikke et rigtig godt resultat.
Hej.
Først vil jeg forklare, hvorfor jeg valgte denne ret.
Jeg åbnede min restaurant for ni år siden i 2015.
Dengang var jeg så fuld af håb, men det gik ikke så godt.
Jeg mistede næsten alt.
Så jeg ledte efter billige, lækre ingredienser
og tænkte på løg.
Der kom min signaturret fra.
Jeg steger et løg i ovnen og griller det så over trækul,
så det er brændt udenpå, men har fugt indeni.
Så bruger jeg rå forårsløgskiver
og friturestegte forårsløg,
fordi de har forskellige teksturer.
Denne ret blev populær gennem mund-til-mund,
og nu driver jeg ni restauranter.
Den her gjorde det muligt.
Den hedder kuro tamanegi,
hvilket betyder sort løg.
Det er min livsdefinerende ret.
Så det her er retten, der gav dig den succes, du har i dag?
Ja, det er stadig den bedst sælgende ret i min restaurant.
Hvad skal jeg spise først?
Du skal spise alle tre på én gang.
De friturestegte forårsløg, de rå forårsløg
og de grillede løg.
Du kan spise dem med så meget sauce, du vil.
Jeg var meget sikker på min løgret.
-Du sagde, det var din signaturret. -Ja.
-Og man kan kun få den på Negi. -Nemlig.
Det var ikke nemt at lave.
Jeg elskede det.
-Jeg nød det meget. -Tak.
Det er tid til at annoncere Chef Jang Ho-joons score.
Afslør venligst…
…dommernes karakterer.
NUVÆRENDE 1. PLADS EDWARD LEE: 179 POINT
Chef Jang Ho-joon fik 91 point fra dommer Paik Jong-won
og 87 point fra dommer Anh Sung-jae,
så i alt 178 point.
NUVÆRENDE PLACERING 2. PLADS: JANG HO-JOON, 178 POINT
Du brugte en ingrediens, der var til at betale,
og fik løgets naturlige sødme frem
ved at grille det.
Jeg kan se, hvorfor din restaurant blev populær, da den her kom ud.
Jeg elskede den.
-Tak. -Tak for retten.
Alle retter begynder med at vælge ingredienserne.
På den måde er løget ikke så lækkert, som jeg forventede,
og derfor gav jeg dig den score.
Jeg endte med at give løget for meget,
fordi jeg var bange for, det ikke ville blive færdigt i tide.
Det var en fejl.
Jeg tænkte bare på, hvad den næste mission ville være.
Hver dag laver jeg tusindvis af ordrer af Andong-guksi,
men det er kun til mine kunder.
Jeg har aldrig lavet det sådan her før,
så jeg var lidt nervøs.
Det er Andong-guksi tilberedt med grønne grøntsager,
der er i sæson lige nu.
Jeg troede ikke, nudler var nok, så jeg lavede også hirseris.
Jeg har også lavet kål-jeon og geotjeori, frisk kimchi, som tilbehør.
HÅNDLAVET GUKSI, KÅL-JEON, HIRSERIS, GEOTJEORI
Det vil jeg spise.
Historien bag denne nudelret er…
Min familie var meget velhavende, da jeg var lille,
men min fars forretning gik pludselig konkurs,
og vi blev fattige.
På grund af chokket fik min far en hjerneblødning
og blev paraplegiker.
Så min mor begyndte at sælge nudler
på et hjørne af et marked, så hun kunne forsørge os.
Jeg hadede at spise de nudler, da jeg gik i skole,
fordi de mindede mig om fattigdom.
Jeg tror, det er derfor, jeg hadede dem så meget.
Men så skulle min mor opereres i begge øjne
på grund af komplikationer med diabetes,
så jeg måtte lære at lave nudler.
Jeg havde intet valg, da jeg måtte overtage hendes job.
Så jeg tog jobbet,
blev gift og fik børn.
Så købte vi et lille sted på markedet
for at udvide forretningen,
så nu kan vi tage os af begge vores forældre,
købe mad og ting, mine børn vil have,
og leve takket være nudlerne.
Nudlerne, jeg engang hadede så meget, er blevet min største redning.
Denne nudelret er faktisk
som et mirakel og skæbne for mig,
fordi alle i min familie er glade og har det godt takket være den.
Jeg er meget taknemmelig for denne ret,
og derfor er det min livsdefinerende ret.
Vi bør spise, før den bliver blød.
Pokkers, det ser lækkert ud.
Dommere,
indtast venligst jeres point til Tante Omakase #1.
Det er en ret, jeg laver hver dag.
Jeg har ikke opfundet den.
Jeg har lavet den i over 20 år.
Gad vide, hvordan jeg får det med at se, hvordan retten bedømmes.
Det er tid til at annoncere tante Omakase #1's score.
Afslør venligst…
NUVÆRENDE 1. PLADS EDWARD LEE: 179 POINT
…dommernes karakterer.
Dommer Paik Jong-won gav 90 point.
Dommer Anh Sung-jae gav 85 point.
Tante Omakase #1
fik i alt 175 point.
Uanset hvor meget jeg prøver at forklare det, vil folk ikke forstå
denne diskrete men fyldige smag, medmindre de selv prøver retten.
Så jeg håber virkelig, at folk får muligheden
for at opleve, at der findes koreansk mad som denne ret.
Tak.
-Godt gået. -Tak.
Jeg er glad og stolt af det, jeg har opnået indtil videre.
Jeg er meget taknemmelig og beæret.
Chef Edward Lee
fører lige nu med 179 point.
Hvad i…
Hans billede er ret skræmmende.
Min eneste tanke var, at jeg skulle gøre det godt.
Jeg viser dem det bare selv.
Jeg er her alligevel for at gøre, hvad jeg vil.
Jeg får den til at skrige mig.
Retten, jeg har lavet i dag,
er løgsuppe lavet med deforme løg.
Det er faktisk en meget enkel ret, men den tager lang tid.
Jeg karamelliserer løgene, til de har en marmeladekonsistens.
Så tilsætter jeg alkohol og fond,
lader dem simre,
putter det hele i en lerkrukke med noget ost
og koger den færdig.
Ja.
Jeg er ikke alles kop te.
Jeg har skræmmende øjne, et skræmmende blik,
og et ansigt, der altid er
fuld af foragt.
Så folk misforstår mig altid.
Jeg har hørt for mange gange, at jeg ligner en bølle,
og at jeg ser uhøflig ud,
og det sårede mig virkelig.
Selv når jeg er på min restaurant,
vil nogle ikke have, at jeg forklarer retten for dem,
og det er lidt…
Det får mig til at tænke på, hvad jeg lever for som menneske.
Så da det blev annonceret, at dagens tema
var en ret, der skulle skildre mit liv,
ville jeg vise jer, hvem jeg virkelig er.
Til denne løgsuppe
brugte jeg grimme løg,
fordi de er som mig,
der bliver forsømt, fordi de er grimme,
selvom de har samme smag og næring.
Ved første øjekast
skulle man tro, den var fyrig og ru som denne lerkrukke.
Men når du tager en bid…
Den er færdig.
…varmer den dig og krammer dig.
Jeg ville ønske, at folk, der dømmer mig på min skal, ville prøve denne ret,
så jeg kan vise dem, at jeg er seriøs omkring at lave mad,
og at jeg er mere end bare mit udseende.
Men det handler ikke
om dit udseende.
De skræmmende øjne og udtryk kan der altid rettes op på.
Så bare gør det.
Jeg har prøvet, men det virkede ikke.
-Jeg har altid… -Det billede er faktisk skræmmende.
Det er ret skræmmende.
Ja, altså…
Jeg er enig.
Nogle gange bliver jeg bange for mit eget udseende.
Du kan godt smile.
Du har et flot smil.
-Det er bedre, når jeg smiler. -Du ser meget blødere ud.
Så bør du blive ved med at smile.
Det kan du arbejde på.
Du ser sejest ud, når du fokuserer på madlavning
og gør dit bedste.
Jeg blev faktisk meget rørt over,
hvordan du har lavet mad indtil videre.
Jeg håber, de accepterer den sjæl, jeg har lagt i det.
Indtast jeres point til Madlavningstosse.
Den nuværende førsteplads er
Chef Edward Lee med 179 point.
Du kan kun overtage førstepladsen, hvis du får over 179 point.
Afslør venligst Madlavningstosses score.
Lad os slå en af favoritterne.
Dommer Paik Jong-won gav 88 point.
Dommer Anh Sung-jae gav 89 point.
Madlavningstosse fik i alt 177 point.
NUVÆRENDE PLACERING 3. PLADS: MADLAVNINGSTOSSE: 177 POINT
Efter min mening prøvede du for hårdt.
Det føltes som
at drikke løgekstrakt.
-Jaså. -Det, jeg kan lide
ved løgsuppe,
er, at det er løg, men med en diskret løgsmag.
Man får lyst til at spise skefuld efter skefuld.
Men da jeg spiste den her,
smagte jeg det salte
og den stærke aroma af det karamelliserede løg
og var bange for, at det ville afskrække nogen
-fra at spise løg i dagevis. -Jaså.
Derfor trak jeg nogle point fra.
For mig personligt
var kødfonden lidt stærk.
Så balancen med løgene var også lidt stærkere.
Jeg tror, kokkens intentioner
er vigtigere, end hvad kunderne tror,
og løgsuppens kvalitet
var ret god i den forstand,
og derfor gav jeg dig denne karakter.
-Tak. -Godt gået.
Det er skuffende, at jeg kun er to point bagud.
De kunne have været mere generøse.
DOMMER ANH SUNG-JAE HAR IKKE GIVET EN SCORE PÅ OVER 90
Det er umuligt for en ret at få 100 point.
Hvis en ret er af høj kvalitet
og smager godt, vil jeg højst give omkring 90 point.
Chef Edward Lee
fører lige nu med 179 point.
Napoli Matfia, gå venligst op til dommernes bord.
Det brænder.
-Er det ikke ild? -Det der? Det er det.
Min ret i dag…
…er gegukji-pasta.
Dybest set
indeholder denne ret historien om mig og min oldemor.
Mine forældre arbejdede begge fuldtid,
så min oldemor tog sig af mig, da jeg var lille,
og jeg husker hendes gegukji med glæde.
Det er en traditionel suppe fra Chungcheongnam-do,
hvor man bare koger
rester af marineret krabbe, kål, sojebønnepasta, sojasauce og så videre.
Det er en ret, jeg elsker meget, så jeg valgte at lave den.
Først laver jeg gegukji-suppen som base
og laver pasta formet som det slik,
som min oldemor nød.
Jeg husker også, at hun gav mig lommepenge
fra en meget gammel pung,
så jeg hakker noget gamtae, tang og rejer
for at lave kåldumplings formet som punge.
Jeg frituresteger også små krabber
inspireret af de snacks, hun plejede at lave.
Hvad er fonden lavet af?
Det er gegukji-fond.
Da jeg normalt laver italiensk gourmetmad,
ville jeg give den et strejf af det,
og derfor kom jeg fonden i denne italienske mokkakande
for at varme den op og hælde den.
Og jeg mener, det vigtigste ved gegukji
er den skarpe lugt,
så jeg tænkte over, hvordan jeg kunne levere den her
og besluttede at dryppe noget italiensk ansjossauce på.
Denne ret er min egen fortolkning af mine minder om min oldemor.
BEDSTEMORS GEGUKJI-PASTA
Voksede du op i Seosan eller Taean-området?
Ja, det gjorde jeg.
Først gegukjien.
Hr. Paik er også fra Chungcheongnam-do,
så jeg følte en del pres.
Gegukji er slet ikke let at lave.
Folk, der prøver det, bliver ofte skuffede,
fordi det har en meget diskret og ubeskrivelig smag.
Så jeg var overrasket over at se, at han havde besluttet at gøre det.
Det så ud, som om dommerne nød det.
De spiste så meget af det
og nød det også.
Du ved,
ikke mange ved, hvad gegukji er,
så jeg synes, det er beundringsværdigt, at du modigt inkorporerede
mindet om din oldemor i en pastaret.
Bedstemor og madlavning. Det er den bedste opskrift.
Nemlig.
Men brugte du virkelig gegukji?
Eller forstærkede du smagen ved at tilføje mere fisk og skaldyr?
Jeg gjorde mit bedste for at lave det efter hukommelsen uden for mange råvarer.
Og da det er en ret fra Taean og Seosan,
var det vigtigste for mig,
at jeg kun brugte lokale ingredienser fra de områder.
Hvis han havde bombarderet den med dyre ingredienser
for at gøre den mere elegant,
havde det måske ødelagt den.
Men det besluttede han ikke at gøre,
hvilket betyder, han havde præcise intentioner og lavede en elegant ret.
Smagningen er færdig.
Den nuværende førsteplads er
Chef Edward Lee med 179 point.
Afslør venligst Napoli Matfias score.
Jeg vidste, jeg havde en chance for at komme på førstepladsen.
Jeg ved, jeg har lært ikke at forvente noget.
Jeg går derind, og det, der sker, sker.
Hvad kan det være?
Afslør venligst Napoli Matfias score.
Dommer Paik Jong-won gav 92 point.
Dommer Anh Sung-jae gav 90 point.
Napoli Matfia fik i alt 182 point.
Napoli Matfia ligger nu på førstepladsen.
1. PLADS: NAPOLI MATFIA, 182 POINT 2. PLADS: EDWARD LEE, 179 POINT
Jeg tror på, at selv de bedste retter
har måder, de kan forbedres.
Derfor giver jeg ikke engang mine egne retter mere end 90 point.
Hvad smag angår,
var den simpelthen lækker.
Den viste tilbageholdenhed og var tro mod ingredienserne,
og derfor gav jeg dig den karakter.
Han er stadig ung, men jeg kunne se, at han kendte madens elegance.
Jeg kunne mærke hans anstrengelser
for at indfange sin oldemors varme.
Jeg gav den 90 point, hvilket er 100 point efter min standard.
Jeg kan ikke huske, at nogen har fået mere end 90 point fra begge dommere,
så det var svært at tro, at jeg fik de point.
Det ville ske før eller siden. Nogen ville slå min score.
Men vi får se, om hans score holder,
fordi de sidste kokke er meget stærke,
så jeg tror, at nogen måske endda kan slå hans score.
Jeg tror, han taber til Trestjernet.
Trestjernet, kom op til dommernes bord.
Kom så, min ven.
Mand, det ser pænt ud.
Den ret, jeg har lavet i dag,
er noget, der har holdt mig i gang gennem hårde tider.
Jeg lever af at lave mad nu,
men da jeg var forvirret over, hvilken vej jeg skulle gå i min karriere,
så jeg en dokumentar med Chef Corey Lee
og besluttede en dag, at jeg måtte arbejde der.
Hvad laver han nu?
Han driver Benu.
COREY LEE
Han er en legendarisk ung kok i USA.
-Corey Lee? -Ja.
Han er den første koreaner med tre Michelin-stjerner.
Så jeg tog til USA
og fik chancen for at komme i praktik hos ham.
Derefter skar jeg ned på søvn
og studerede flittigt for at overleve,
som I kan se på noterne, der bliver vist.
Når jeg blev udmattet,
ville jeg tage til Pier 39
og få noget varm muslingesuppe for at muntre mig selv op.
Det var en ret, der trøstede mig i et fremmed land.
Så retten, jeg har lavet i dag, er muslingesuppe,
som jeg har genopfundet på en unik måde baseret på det, jeg har lært indtil nu.
Det er en flødebaseret muslingesuppe.
Jeg laver fond med muslinger,
tilsætter løg, selleri og frisk fløde,
koger den, til den er tyk, og tilføjer kaviar til sidst
for at lave den til en sauce.
Og der er selvfølgelig brug for protein med saucen,
så jeg har svitset tandfisk,
som er min favorit og i Korea kendt som mero.
Det her er muslingesuppe, en almindelig ret i USA,
men jeg har genfortolket den som en gourmetret.
Bortset fra smagene tænkte jeg på, om de ville genkende detaljerne.
Han sagde, han kom med en gourmetret,
så jeg bedømte den efter gourmetstandarder.
Er det en firkant på en eller tre millimeter?
Hvordan blev guleroden hakket?
Hvordan blev sellerien hakket?
De var alle skåret præcist, som han sagde.
De var alle på størrelse med kaviaren.
Det betyder, det var med vilje.
Da han besluttede at lave en ophøjet muslingesuppe,
brugte han alle de teknikker, han havde lært.
Ja, det var lækkert.
Retten har en historie,
som er dit minde inspireret af muslinger.
Men så tilføjede du hjertemusling, som er i sæson lige nu,
og lavede denne ret.
Jeg synes, det var en god idé.
Tak.
Den nuværende førsteplads er
Chef Napoli Matfia med 182 point.
Du kan kun overtage førstepladsen, hvis du får over 182 point.
-Afslør venligst Trestjernets score. -Kom nu.
Jeg var spændt på, at mit rigtige navn ville blive afsløret,
hvis jeg kom i finalen.
Jeg ved ikke engang, hvilken slags mad Trestjernet laver.
Jeg ved bare, at han er talentfuld.
Afslør venligst Trestjernets score.
-Det er meget. -Dommer Paik Jong-won gav 92 point.
Dommer Anh Sung-jae gav 87 point.
Trestjernet fik i alt 179 point.
1. PLADS: NAPOLI MATFIA, 182 POINT 2. PLADS: EDWARD LEE, TRESTJERNET
Du brugte det, du har lært, godt
til at vise din egen stil i retten.
Smagene og balancen var perfekte.
Men hvad angår fisken,
tænkte jeg, du kunne undvære den.
Du kunne have tænkt lidt mere over det budskab, du ville formidle.
-Jaså. Tak. -Tak.
Godt gået.
179 point.
Jeg slog ham ikke.
Ærligt talt kunne jeg ikke acceptere min score,
delvist fordi jeg var meget sikker på min ret.
Selvfølgelig var jeg glad.
Men det var for tidligt at poppe champagnen,
fordi da jeg begyndte at lave mad som 20-årig,
var det første, jeg købte, Chef Choi Hyun-seoks bog.
Man kan sige, jeg er fan.
Og han skulle bare være en af de sidste tilbage.
Endelig, den sidste person.
Chef Choi Hyun-seok, gå venligst op til dommernes bord.
23. marts 1995.
Jeg glemmer aldrig den dag, jeg begyndte at lave mad.
Min første arbejdsplads var den italienske restaurant La Cucina
overfor Hyatt Hotel ved Namsan.
Det var altid så hektisk der,
og alle talte italiensk i køkkenet.
Jeg havde ikke meget at lave dengang,
så jeg sad bare i hjørnet,
indtil en dag, hvor en chefkok sagde til mig:
"Hey, nybegynder, gå ind i køleskabet."
Jeg troede, han gav mig arbejde, så jeg løb ind.
Men det, jeg så ovenpå en mælkekasse,
var en tallerken pasta vongole, der stadig var dampende varm.
Det var en tradition i La Cucina for at muntre de nye op.
Jeg spiste det hele på stedet,
og det var så lækkert.
Det var der, jeg besluttede,
at hvis jeg fortsatte med at lave mad,
ville jeg være kokken, der laver den bedste pasta vongole.
Og senere blev jeg den, der lavede den bedste vongole
ud af alle de ansatte fra La Cucina.
Jeg opgraderede opskriften syv eller otte gange.
Og det her er den nyeste opgraderede version.
Det er en kegleformet pasta, jeg har opfundet, inspireret af sujebi.
Det, jeg kan lide ved koreanske håndlavede nudler,
er, at den tilfældigvis er meget tynd på en side og tyk på den anden,
og hvordan sådan en ydmyg ret har mange forskellige teksturer.
Jeg ville prøve nye og anderledes ting.
Denne pastaret smager ens, når man bruger olie,
så jeg ville prøve noget nyt.
Jeg ville give den en cremet smag, så jeg ændrede det til smør.
Jeg mener, at pasta vongole
er den bedste ret, jeg kan lave.
Det er min første bedste ret.
Jeg har ikke tilsat salt, peber eller nogle krydderier.
Den er kun lavet med hvidløg, olivenolie og muslingefond.
-Så muslingefonden er salt? -Jeg har slet ikke krydret den.
Ingen kommer tæt på
din beslutsomhed for at prøve noget nyt.
Selv jeg spekulerer på,
hvilke nye ting du har prøvet, når du tilbereder noget.
Tak for retten.
Det var en lækker vongole,
der fik mig til at glemme alle dem, jeg nogensinde havde spist før.
Førstepladsen med den højeste score
er Napoli Matfia med 182 point.
Du kan kun overtage førstepladsen, hvis du får over 182 point.
Den første kok, der går videre til finalen, afgøres
baseret på den sidste deltager Choi Hyun-seoks score.
Afslør venligst dommernes karakterer.
Jeg tror, jeg kan komme på førstepladsen.
Jeg er mest desperat efter at vinde,
så jeg vinder.
Afslør venligst dommernes karakterer.
EN SCORE OVER182 POINT VIL SENDE HAM VIDERE TIL FINALEN
Hvad bliver det?
De samlede point, Chef Choi Hyun-seok fik…
…er 93 point fra Paik Jong-won
og 88 point fra Anh Sung-jae,
så i alt 181 point.
Godt gået.
SIDSTE RANGERING 1. PLADS: NAPOLI MATFIA, 182 POINT
Det er vildt.
Du lavede en meget enkel og klassisk pasta vongole,
og jeg nød den virkelig.
Men jeg tænkte personligt,
at du kunne have brugt mindre smør.
Det er bare min personlige mening, at folk måske synes, den er lidt fedtet,
og min score var baseret på det.
Tak.
Vi har forskellig smag.
Jeg følte, det var den rette mængde olie.
Men hvis jeg skal være ærlig,
så begik jeg en fejl.
En utilgivelig fejl.
Jeg gennemgik min opskrift senere og indså,
jeg havde glemt hvidløg.
Ikke at have hvidløg i vongole
svarer til ikke at have chilipulver i tteokbokki.
HAN LÆGGER HVIDLØGET VED SIDEN AF GASBLUSSET
HVIDLØG
HAN RØRTE DET IKKE EN ENESTE GANG
Jeg er færdig.
OG LÆGGER DET BARE VÆK
Jeg har lavet vongole så mange gange de sidste 29 år,
og jeg har aldrig udeladt hvidløg.
Hvorfor skete det i dag?
Jeg var sikker på, at Chef Anh og jeg havde forskellig smag,
og at jeg havde ret,
men jeg tog fejl, og han havde ret.
Jeg er en idiot, fordi jeg glemte hvidløget.
Glemte han hvidløget?
Derfor føltes det,
som om der manglede noget.
Med det går førstepladsen i Tilbered Dit Liv-kampen til…
…Napoli Matfia.
-Tillykke! -Tak.
Du må være glad.
NAPOLI MATFIA GÅR VIDERE TIL FINALEN
Hold da op.
Jeg ser mig selv som en af de bedste kokke i Korea,
så jeg er glad for, jeg kunne vise alt, hvad jeg kan i denne mission.
Det er enten første- eller andenpladsen i finalen.
Så jeg vil være den første.
Jeg vil sejre.
Der er kun én plads tilbage
ved de overlevendes bord.
Jeg vil markere min plads som finalist.
Det er det her, jeg er bedst til.
Jeg skal bare gøre det uden at begå fejl.
Jeg blev valgt ud af 100.
Jeg ved, jeg nemt kan vinde.
Jeg kommer i finalen og lader mit navn blive kendt.
Jeg bliver ikke elimineret, vel?
Jeg ved, jeg kan gøre det godt.
Jeg tror, jeg kan gå efter førstepladsen.
Det er jeg nødt til, og det gør jeg uundgåeligt.
Hvem er den bedste kok?
Det er det, jeg vil vide, og jeg vil bevise det.
Jeg ved ikke, hvem jeg skal møde, men jeg knuser dem.
Endeløst Madlavningshelvede.
Jeg kunne ikke lide det, jeg hørte.
Det her bliver et helvede.
-Ingrediensen, I skal lave mad med… -Hvad er det?
er ****.
-Kom så! -Det her tager livet af mig.
Det er så udmattende.
Jeg begynder at blive lidt skør.
Kokken, der modtager præmien på 300 millioner won, er…
Tekster af: Peter W. Pedersen